Turkiyaning 10 ta janubiy viloyatlarida 6 fevral kuni ketma-ket vayronkor zilzilalar sodir bo‘ldi. Ulardan birining episentri Qahramonmarash viloyatida bo‘ldi. Ayni paytda shaharda qidiruv-qutqaruv ishlari davom etmoqda. Shahar zilzila oqibatlaridan sekin-asta xalos bo‘lmoqda. Kun.uz muxbiri Sardorbek Usmoniy tabiiy ofat ro‘y bergan hududlardan reportaj tayyorlamoqda. U kecha Qahramonmarash shahrida bo‘ldi va shaharning bugungi kundagi ahvolini fotoga tushirdi.